钦定古今图书集成/方舆汇编/职方典/第1184卷 > 《伍洲》苏轼
## 钦定古今图书集成/方舆汇编/职方典/第1184卷 > 《伍洲》苏轼

君家稻田冠西蜀，𢭏玉扬珠三万斛。塞江流柿起书
楼，碧瓦朱栏照山谷。倾家取药不论命，散尽黄金如
转轴。惟馀《旧书》一百车，方舟载入荆江曲。江上青山
亦何有，伍洲遥望刘郎薮。明朝寒食当过君，请杀耕
牛餍私酒。与君饮酒细论文，酒酣访古江之𣸣。仲谋
公瑾不须吊，一酹波神英烈君。